Mati Mark

Mati Mark (9. märts 1941 Pärnu – 21. september 2008 Tallinn) oli tunnustatud laskesportlane, Eesti meister, vanemtreener ning Eesti laskurliidu president.

Ta lõpetas aastal 1960 Tallinna Ehitustehnikumi ja aastal 1978 Tallinna Pedagoogilise Instituudi kehalise kasvatuse eriala.Gunnar Press: "Kümme juttu spordijuht Mati Margi kirevast elust" Õhtuleht, 18. detsember 2006

Mati Mark oli aastatel 1963 ja 1964 väikepüssiharjutuses 60 lasku lamades Eesti meister.http://www.esbl.ee/biograafia/Mati_Mark

Aastatel 1975–1980 kuulus ta Tallinna olümpiapurjeregati organiseerimiskomiteesse, 1984–1996 Eesti NSV Kehakultuuri- ja Spordikomitee esimees ning Eesti Spordiameti peadirektor, 1996–1998 Kultuuriministeeriumi spordiosakonna juhataja.http://entsyklopeedia.ee/artikkel/mark_mati

Ligi kakskümmend aastat oli ta tegev Euroopa Laskespordi Konföderatsiooni juhatuse liikme ja asepresidendina, rahvusvahelise kategooria kohtunikuna, tippvõistluste žürii liikmena. Ardo Kaljuvee: IN MEMORIAM: MATI MARK 9 III 1941 – 21. IX 2008. Eesti Päevaleht, 23. september 2008

Tema eestvedamisel korraldati tema elu viimase kümne aasta jooksul Eestis kolmed Euroopa meistrivõistlused laskmises.

Teenete eest spordi ja laskespordi arendamisel on Mati Marki autasustatud Eesti Kaitseväe Eriteenete Risti ja Kaitseliidu Eriklassi Teenetemedaliga. 

Ta oli Eesti NSV teeneline treener aastast 1973 ning tema käe all treenides tuli jahilaskmises maailmameistriks Andrei Inešin, keda Mati Mark treenis oma elu viimaste nädalateni.

4. detsembril 2009 korraldati Männiku lasketiirus tema esimene mälestusvõistlus, mida on sellest peale korraldatud igal aastal.

Mati Markil on kolm poega ja tütar.

 Viited 

 Välislingid 
 Biograafia ESBL-is

Kategooria:Eesti laskurid
Kategooria:Eesti treenerid
Kategooria:Eesti NSV teenelised treenerid
Kategooria:Metsakalmistule maetud
Kategooria:Sündinud 1941
Kategooria:Surnud 2008